**REPUBLIKA HRVATSKA**

**OSNOVNA ŠKOLA BARTOLA KAŠIĆA**

**Bartola Kašića 48, 32100 Vinkovci**

KLASA: 112-02/23-01/04

URBROJ: 2196-4-6/23-3

U Vinkovcima 24. listopada 2023. godine

Temeljem čl. 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22) i čl. 7. Pravilnika o načinu i postupku zapošljavanja te procjeni i vrednovanju kandidata za zapošljavanje, ravnateljica Škole raspisuje

**N A T J E Č A J**

za zasnivanje radnog odnosa

1. **UČITELJ/ICA GEOGRAFIJE -** 1 izvršitelj/ica na određeno nepuno radno vrijeme do povratka djelatnika s bolovanja (34 sata tjedno), uz uvjet probnog rada od mjesec dana, mjesto rada OŠ Bartola Kašića, Bartola Kašića 48, 32100 Vinkovci

**UVJETI:** Kandidati/kinje uz opće uvjete o zasnivanju radnog odnosa sukladno općim propisima o radu, moraju ispunjavati i posebne uvjete sukladno čl. 105. st. 2. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22):

Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno-obrazovnom radu s učenicima jesu poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuću vrstu i razinu obrazovanja kojom su osobe stručno osposobljene za obavljanje odgojno-obrazovnog rada, sukladno čl. 105. st. 6. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22):

Poslove učitelja predmetne nastave u osnovnoj školi može obavljati osoba koja je završila:

a) studijski program nastavničkog smjera odgovarajućeg nastavnog predmeta na razini diplomskog sveučilišnog studija ili integriranog preddiplomskog i diplomskog sveučilišnog studija,

b) – studijski program odgovarajuće vrste na razini diplomskog sveučilišnog studija ili integriranog preddiplomskog i diplomskog sveučilišnog studija ili specijalistički diplomski stručni studij odgovarajuće vrste te je stekla potrebno pedagoško-psihološko-didaktičko-metodičko obrazovanje s najmanje 55 ECTS-a (u daljnjem tekstu: pedagoške kompetencije), ako se na natječaj ne javi osoba iz točke a) ovoga stavka

– četverogodišnji dodiplomski stručni studij razredne nastave s pojačanim programom iz odgovarajućeg nastavnog predmeta ili integrirani preddiplomski i diplomski sveučilišni studij primarnog obrazovanja s modulom za izvođenje nastave odgovarajućeg nastavnog predmeta, ako se na natječaj ne javi osoba iz točke a) ovoga stavka,

c) preddiplomski sveučilišni ili stručni studij na kojem se stječe najmanje 180 ECTS bodova te je stekla pedagoške kompetencije, ako se na natječaj ne javi osoba iz točaka a) i b) ovoga stavka

i

ostali uvjeti sukladno Zakonu o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22) i Pravilnika o odgovarajućoj vrsti obrazovanja učitelja i stručnih suradnika u osnovnoj školi (NN 6/19, 75/20).

Na natječaj se mogu prijaviti osobe oba spola (Zakon o ravnopravnosti spolova NN 82/08, 69/17).

U prijavi na natječaj kandidati/kinje moraju navesti e-mail adresu na koju će im biti dostavljena obavijest o datumu i vremenu procjene odnosno testiranja.

Uz prijavu, vlastoručno potpisanu, na natječaj kandidati/kinje su dužni priložiti:

1. životopis
2. diploma odnosno dokaz o stečenoj stručnoj spremi
3. dokaz o državljanstvu
4. uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz čl. 106. Zakona s naznakom roka izdavanja ne starije od 30 dana od dana raspisivanja natječaja
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

Prilozi odnosno isprave se prilažu u neovjerenoj preslici i ne vraćaju se kandidatu/kinji nakon završetka natječajnog postupka.

Kandidat/kinja koji/a ostvaruje pravo prednosti pri zapošljavanju na temelju čl. 102. st. 1.-3. Zakonu o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), čl. 48. st. 1.-3. Zakona o civilnim stradalnicima iz Domovinskog rata (NN 84/21), čl. 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19) ili čl. 9. Zakona o profesionalnoj rehabilitaciji i zapošljavanju osoba sa invaliditetom (NN 157/13, 152/14, 39/18, 32/20) dužan/na je u prijavi na natječaj pozvati se na to pravo i uz prijavu na natječaj pored navedenih priloga odnosno isprava priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju na temelju čl. 102. st. 1.-3. Zakonu o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) dužan/na je uz prijavu na natječaj pored navedenih priloga odnosno isprava priložiti i sve potrebne dokaze iz čl. 103. st. 1. Zakonu o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat/kinja koji/a se poziva na pravo prednosti pri zapošljavanju na temelju čl. 48. Zakona o civilnim stradalnicima iz Domovinskog rata (NN 84/21) dužan/na je uz prijavu na natječaj pored navedenih priloga odnosno isprava priložiti i sve potrebne dokaze iz čl. 49. st. 1. Zakona o civilnim stradalnicima iz Domovinskog rata (84/21) koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Za kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti procjeni odnosno testiranju prema odredbama Pravilnika o načinu i postupku zapošljavanja te procjeni i vrednovanju kandidata za zapošljavanje <http://os-bkasica-vk.skole.hr/dokumenti?dm_document_id=1253&dm_det=1>.

Procjena odnosno testiranje provest će se iz poznavanja propisa, literatura je sljedeća:

* Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10,

90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22),

* Pravilnika o kriterijima za izricanje pedagoških mjera (NN 94/15, 3/17),
* Pravilnik o načinima, postupcima i elementima vrednovanja učenika u osnovnim i srednjim školama (NN 112/10, 82/19, 43/20, 100/21),
* Pravilnik o osnovnoškolskom i srednjoškolskom odgoju i obrazovanju učenika s teškoćama

u razvoju (NN 24/15).

Povjerenstvo za procjenu kandidata nakon provedene provjere sastavit će rang listu kandidata, a troje najboljih kandidata, s najvećim brojem bodova, bit će pozvani na usmeni razgovor (intervju) s ravnateljicom škole.

Prijavom na natječaj kandidati/kinje daju privolu za obradu osobnih podataka koji su navedeni u svim dostavljenim prilozima odnosno ispravama za potrebe provođenja natječajnog postupka.

Rok za podnošenje prijava je **osam dana** od dana objave natječaja na mrežnim stranicama i oglasnoj ploči Hrvatskog zavoda za zapošljavanje i mrežnim stranicama i oglasnoj ploči Škole*.*

Prijave na natječaj dostaviti neposredno ili poštom na adresu Škole:

**Osnovna škola Bartola Kašića, Bartola Kašića 48, 32100 Vinkovci s naznakom „za natječaj“.**

Nepravodobne i nepotpune prijave neće se razmatrati.

Kandidati/kinje će biti obaviješteni najkasnije u roku 15 dana od potpisivanja ugovora o radu s odabranim kandidatom/kinjom putem mrežnih stranica Škole. U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnim propisima, isti će biti obaviješteni temeljem odredaba Pravilnika o načinu i postupku zapošljavanja te procjeni i vrednovanju kandidata za zapošljavanje.

Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vlasta Pavlović Elez, prof.